อยากรู้กันไหมคะว่าตอบคำถามอย่างพิสดารเนี่ย ตอบยังไง
สวัสดีค่ะ วิวจากแชนเนล Point of View ค่ะ
เชื่อว่าสัปดาห์นี้นะคะหลายคนกำลัง
อินกับกระแสของละครเรื่องนึง
ก็คือละครเรื่อง
รักแลกภพนั่นเองนะคะ
ซึ่งในเรื่องเนี่ยบังเอิญว่ามีการกล่าวถึง
คำคำนึงขึ้นมาค่ะ ก็คือคำว่า
พิสดาร นะคะ
จริงๆส่วนตัววิวเนี่ยไม่ได้ดูละครเรื่องนี้ค่ะ แต่ว่า
มีคนส่งข้อความเนี่ยเข้ามาถามวิวเยอะมากนะคะ
บางคนก็แคปหน้าจอมา บางคนก็พิมพ์มา
บางคนเอามาเป็นตัวอย่างละครเลยทีเดียวนะคะ
เหมือนว่าตอนนี้เพิ่งจะออนแอร์ไปเมื่อไม่กี่วันก่อนด้วย
ถูกต้องไหมคะ
สำหรับใครที่ไม่ได้ดูเหมือนวิวนะคะ
เท่าที่วิวเข้าใจนะ อาจจะอธิบายผิดได้
สำหรับใครที่ดู สามารถมา
คอมเมนต์เพิ่มเติมหรือว่าแก้ไขให้วิวได้นะคะ
คือหนึ่งในตัวเอกในเรื่องเนี่ยนะคะ
เหมือนกับว่าต้องสลับวิญญาณกับคนในสมัยก่อน
ซึ่งเป็นคุณทวดอะไรอย่างนี้
พอสลับไปแล้วนะคะ ปรากฏว่าจะต้องไปสอบชิงทุน
ไปที่สหรัฐอเมริกาค่ะ
ทีนี้ในข้อสอบเนี่ย
มันดันมีเขียนไว้ว่า จงสำแดงความเห็นโดยพิสดาร
ซึ่งก็ทำให้ตัวเอกของเราเนี่ยนะคะ
ตกตะลึงพรึงเพริด งงไปว่าฉันจะต้องทำอะไร
ให้เขียนโดยพิสดาร
ผมก็นึกว่าให้ตีลังกาเขียน
รวมไปถึงคนดูนี่ก็ตกตะลึงพรึงเพริดพอกันค่ะ
ดังนั้นหลายคนก็เลยส่งคำถามมาถามวิวนะคะ
ไม่ต้องห่วงนะคะ วันนี้วิวหาคำตอบมาตอบให้ทุกคนแล้วค่ะ
แฟนๆละครจะได้ดูละครเรื่องนี้ได้เข้าใจมากขึ้นนะคะ
แต่สำหรับแฟนๆช่อง Point of View อาจจะ
รู้สึกว่าคลิปนี้สั้นไปสักนิดนึงนะคะ
เอาเป็นว่าเป็นการพักผ่อนเล็กๆน้อย
ก่อนที่วิวกำลังจะปล่อยคลิปใหญ่มากๆคลิปนึงค่ะ
สำหรับตอนนี้พร้อมจะไปฟังเรื่องราวที่ทั้ง
สนุกแล้วก็ได้สาระกันรึยังคะ
ถ้าพร้อมกันแล้วก็ไปฟังกันเลยค่ะ
หลายคนนะคะดูละครรักแลกภพมาเนี่ย เข้าใจว่า
โอโห การสำแดงความเห็นโดยพิสดารเนี่ยมันจะต้อง
เป็นภาษาโบราณอะไรต่างๆแน่ๆเลย
จะต้องแปลยากอะไรรึเปล่านะคะ
บอกเลยว่าแปลไม่ยากค่ะ
และคำว่าพิสดารในที่นี้
เป็นคำที่ยังใช้อยู่ในสมัยปัจจุบันนะคะ
วิวเนี่ย ส่วนตัวก็เคยเจอคำนี้ในข้อสอบเหมือนกัน
ตอนที่เรียนอยู่ที่คณะอักษรศาสตร์นะคะ แต่ว่า
อาจจะไม่ได้เหมือนเป๊ะๆ
อาจจะไม่ใช่แบบสำแดงความเห็นโดยพิสดาร
แต่ว่าที่วิวจะเจอบ่อยๆก็คือจะเป็นแบบว่า
จงอภิปรายโดยพิสดารและยกตัวอย่างประกอบด้วยนะคะ
ทีนี้ถามว่า
อ้าว ทำไมมันถึงไปปรากฏในข้อสอบมากมาย
คำว่าพิสดารแปลว่าอะไร
แล้วฉันอ่าน บอกว่าให้แสดงความเห็นโดยพิสดาร
ให้เขียนตอบโดยพิสดาร แล้วฉันต้องทำอะไรในห้องสอบ
ตีลังกาทำหกสูงในการสอบรึเปล่านะคะ
แบบจะได้พิสดารพอ หรือว่าต้องเขียนกลับหัว
ต้องบอกว่าไม่ใช่นะคะ คำว่าพิสดารในที่นี้
ไม่ได้แปลแบบนั้นค่ะ
เรามาเปิดดูความหมายของคำว่าพิสดาร
ตามพจนานุกรมฉบับราชบัณฑิตยสถานกันดีกว่านะคะ
สำหรับหลายคนที่ไม่รู้แล้วก็
คิดว่าวิวจะเดินไปข้างหลังแล้วก็ไปหยิบ
หนังสือเล่มหนาๆออกมาเปิดนะ
อันนี้โฆษณาให้ฟรีเลยนะคะ
ราชบัณฑิตฯ เขามีแอปพลิเคชันนะ
ดังนั้นหลายๆคนที่ชอบส่งข้อความมาถามวิวว่า
คำนี้สะกดยังไง คำนี้แปลว่าอะไร
จริงๆลองโหลดแอปพลิเคชันมาได้นะคะ
ฟรี แล้วก็น่าจะตอบคำถามหลายๆข้อได้ค่ะ
อะ เรามาเปิดพร้อมๆกันเลยนะคะ
กดเข้าไปที่แอปราชบัณฑิตฯ นะคะ
สิ่งแรกที่เราจะเจอก็คือ หน้าให้ค้นหาคำศัพท์ค่ะ
เราก็พิมพ์เข้าไปเลยนะคะ
คำว่า พิสดาร
บอกเลยว่าพิสดารสะกดด้วย ส เสือนะคะ ไม่ใช่ ศ ศาลาค่ะ
แล้วเราก็เลือกคำว่าพิสดารเข้าไป เราก็จะพบกับ
ความหมายถึง 2 ความหมายด้วยกันนะคะ
ความหมายที่สองเนี่ยจะเป็นความหมาย
ที่ทำให้ทุกคนเข้าใจผิด
ก็คือความหมายที่บอกว่า
เป็นคำวิเศษณ์ แปลกพิลึก เช่น เล่นพิสดาร
สันสกฤตบอกว่า วิสฺตาร
ส่วนบาลีบอกว่า วิตฺถาร นะคะ
ซึ่งเห็นข้างหน้าไหม
ตรงหลังตัวเลข ๒ มันมีวงเล็บคำว่าปากอยู่
ดังนั้นความหมายของคำว่าพิสดาร
ในเวอร์ชันนี้ที่เราคุ้นกันกว่าเนี่ย
จริงๆเป็นภาษาปากค่ะ
เป็น เอ่อ เขาเรียกว่าอะไร
เป็นคำที่คนชินกันอย่างนี้
ไม่ใช่คำที่เป็นทางการหรืออะไรเลยนะคะ
แต่เราจะไปคุ้นกับคำนี้จาก
รายการเปิบพิสดารใช่ไหมคะ
เพราะเรารู้สึกว่า อ๋อ เปิบพิสดารแปลว่ากินของแปลก
ดังนั้นพิสดารต้องแปลว่าแปลก
ใช่ มันแปลว่าแปลกค่ะ
แต่ว่ามันแปลว่าแปลกในความหมายแบบ
ภาษาพูด แค่อย่างนั้นนะคะ
ดังนั้นถ้าเราเขียนคำว่าพิสดารลงไปแบบเป็นทางการเนี่ย
มันจะไม่ได้มีความหมายถึงความว่าแปลกหรืออะไรต่างๆ
แต่ในความหมายที่หนึ่งค่ะ
เราเห็นความหมายที่เป็นทางการของคำว่าพิสดารไหม
มันเขียนไว้ว่า พิสดาร วิเศษณ์
กว้างขวาง ละเอียดลออ
ในวงเล็บ ใช้แก่เนื้อความ
เช่น ประวัติศาสตร์ฉบับพิสดาร
มีความพิสดารดังนี้ นะคะ
ดังนั้นค่ะ คำว่าพิสดารในที่นี้จึงมีความหมายว่า
ละเอียดลออ กว้างขวาง
เวลาที่บอกว่า จงอภิปรายอย่างพิสดาร
ก็เลยแปลว่า จงอภิปรายอย่างละเอียดลออ
เรียกได้ว่าเอาให้ละเอียดที่สุด
ที่มีปัญญาเขียนลงไปในข้อสอบได้
นั่นแหละค่ะ
ทีนี้หลายคนก็อาจจะสงสัยนิดนึงนะว่า
เอ๊ แล้ววงเล็บ วิสฺตาร วิตฺถาร นี่คืออะไร
ก็คือต้องบอกว่าคำว่าพิสดารในที่นี้มันมีที่มา
จากภาษาบาลีสันสกฤตใช่ไหม
ในสันสกฤตก็คือคำว่า วิสฺตาร
ซึ่ง วิต วิ ว แหวนกับ พ พาน เนี่ย
มันสามารถแปลงไปแปลงมากันได้ค่ะ
วิ กับ พิ นี่
เหมือนกับเป็นคำเดียวกันว่าอย่างนั้น
เราจะไม่ไปลงลึกตรงนั้นนะคะ
ส่วนในบาลีเนี่ยหลายคนแบบ
เฮ้ย วิตฺถาร วิตฺถารคืออะไร
วิตถารเกี่ยวอะไรกับพิสดารด้วย
เอ้า วิตถารนี่แบบไอ้พวกที่
เป็นคนวิตถาร เป็นคนชอบโชว์อะไรอย่างนี้ไม่ใช่เหรอนะคะ
อะ งั้นเรากดเข้าไปดูความหมายของคำว่าวิตถารกันดีไหมคะ
กดเข้าไปดูความหมายของคำว่าวิตถารนะคะ
กดเข้าไป อย่างแรกที่เราจะได้รู้ก็คือ
มันออกเสียงว่า วิด-ถาน ไม่ใช่ วิด-ตะ-ถาน นะคะ
แม้ว่าหลายคนจะออกเสียงผิดก็ตาม ส่วนตัววิวก็
ติดออกเสียง วิด-ตะ-ถาน มาตั้งแต่เด็กนะ
แต่ว่าจริงๆแล้วต้องออกเสียงว่า วิด-ถาน ค่ะ
พอมองเข้าไปดูปุ๊บจะเห็นว่า
วิตถารเนี่ยมี 2 ความหมายเช่นเดียวกันนะคะ
เอ้า ความหมายแรกคล้ายๆกับ
ความหมายของคำว่าพิสดารเลยนะคะ ก็คือ
กว้างขวางหรือว่ามากเกินไป
แล้วก็แปลว่าพิสดารด้วยอะนะ
วิตถารแปลว่าพิสดารค่ะ ดังนั้น
มันก็แปลว่ากว้างขวาง แปลว่าเยอะ
แต่ว่าพิสดารเนี่ยมันจะออกไปทางเซนส์ของความว่าแบบ
ละเอียดลออ แบบเยอะดีนะคะ
แต่ว่าวิตถารเนี่ยมันจะออกไปทางเซนส์ของความว่าแบบ
เยอะเกินไป มากเกินไป อะไรทำนองนั้นค่ะ
ส่วนความหมายที่สองของคำว่าวิตถารเนี่ยนะคะก็คือ
นอกแบบ นอกทาง เกินปกติวิสัย
คือมันเยอะเกินไปจนมันแบบผิดปกตินะคะ
ดังนั้นคำว่าวิตถารก็เลยแปลว่าแบบ
อะไรที่มันนอกลู่นอกทางมากเกินไป เช่น
พวกเด็กๆชอบเล่นวิตถาร เอาน้ำสกปรกผสมแป้ง
สาดเข้าไปในรถประจำทางในวันสงกรานต์ค่ะ
เช่นเดียวกับคำว่าพิสดาร
อันนี้เดานะคะ ความเห็นส่วนตัว ไม่ได้มีอ้างอิงอะไร
คำว่าพิสดารเนี่ยก็แปลว่าละเอียดลออ แปลว่ามากใช่ไหม
ดังนั้น เวลาสมัยก่อน อะไรที่มันละเอียดลออจนมันแบบ
ละเอียดจนแบบ เฮ้ย ไม่น่าจะจริงเลย
มันก็เลยอาจจะเป็นคำว่าแปลกก็ได้นะคะ เช่นแบบ
โห โบสถ์หลังนี้ตกแต่งอย่างพิสดาร
พิจิตรพิสดาร ประมาณว่าแบบ อุ๊ย ละเอียดลออ
สลักเสลาไปทุกส่วน
ไม่น่าจะจริงเลย โอ๊ย นี่มันแปลกมากๆ
ดังนั้นนี่ก็น่าจะเป็นที่มาของคำว่าพิสดาร
ที่แปลว่าแปลกนั่นเอง
แต่อย่างไรก็ตามนะคะ กลับไปที่ข้อสอบของเรา
จงสำแดงความเห็นโดยพิสดาร
สำแดง ก็คือ แสดง
ดังนั้นในโจทย์เนี่ยก็คือบอกว่า
ให้แสดงความเห็นโดยละเอียดลออนั่นเองค่ะ
เป็นไงบ้าง ตอบคำถามไหมนะคะ
คลิปนี้ก็จะเป็นคลิปเบาๆอีกคลิปนึงเนอะ
ก็หวังว่าจะตอบคำถามทุกคนนะคะ
ใครชอบไม่ชอบยังไงก็คอมเมนต์มาคุยกันด้านล่างได้ค่ะ
แล้วก็อย่าลืมกดไลก์เป็นกำลังใจให้วิวแล้วก็
กดแชร์เพื่อชวนเพื่อนๆมาดูด้วยกันค่ะ
สำหรับวันนี้ลาไปก่อนแล้วกันนะคะทุกคน
บ๊ายบาย
สวัสดีค่ะ
สำหรับที่หลายคนขอมานะคะว่า
เมื่อไหร่วิวจะมี account TikTok สักที
ติดมานานแล้วอยากเล่นในนั้น
แล้วอยากให้มีวิวอยู่ในนั้นด้วยนะคะ
ตอนนี้วิวมี account TikTok แล้วน้า
หลายคนเริ่มแอบเห็นแล้วก็เริ่มแอบฟอลโลว์ไปแล้ว
ส่วนใครที่ยังไม่รู้นะคะ สามารถไปติดตามได้ที่
@pointoofview ค่ะ แต่ว่า
point of view ในนั้นเนี่ยจะติดกันแล้วก็
มี o สองตัวตรงคำว่า of นะคะ
ก็จะเป็น pointoofview ค่ะ
ถามว่าทำไมเป็นอย่างนั้นนะคะ
ก็เพราะว่ามันมีคนเอาคำว่า point of view ไปแล้วไงล่ะ
ดังนั้นเราก็เลยจำเป็นจะต้องชื่อ account นี้น้า
ก็เป็นอีกช่องทางนึงนะคะที่วิวจะนำเอาสาระสนุกๆ
มาเล่าให้ทุกคนฟัง เอาแบบ
สั้นๆ ง่ายๆ ภายในไม่ถึง 1 นาทีค่ะ
ก็เป็นอีกหนึ่งช่องทางที่สามารถติดตามกันได้
นอกจาก Youtube ปกติ Facebook
Instagram และ Twitter นะคะ
เจอกันทุกช่องทางเลยค่ะทุกคน
วันนี้ลาไปก่อนแล้วกันนะคะ
อย่าลืมไปกดติดตามกันนะจ๊ะ
ตั้งใจทำมากจริงๆค่ะ
บ๊ายบาย
สวัสดีค่ะ